
DISSERTATIO  MEDICA 


INAUGURALIS, 

DE 

EJUSQUE  VARIETATIBUS,  ET  CAUSIS,  ET 
CONSILIIS  MEDENDI  AD  SINGULAS 
ACCOMMODATISSIMIS. 


AUCTORE  JOSEPHO  RALPH. 


DE  INFANTUM  DIARRHCEA, 

( 

Infantum  Diarrhoea,  morbus  de  quo 
pro  tentamine  meo  inaugurali  pauca ‘dicere 
in  animo  est,  medicorum  summam  attentio¬ 
nem  curamque  sibi  vindicat.  Formis  variis 
se  ostendit,  quarum  aliae  vix  morbosae,  aliae 
valde  morbosae  et  vix  non  lethales  sunt  ha¬ 
bendae.  Ut  nihil  dicam  de  parentum,  prae¬ 
sertim  matrum,  anxietate  et  labore,  infantes, 
quos  quacunque  adoritur  varietate,  plus  mi- 
nusve  semper  torquet  atque  debilitat,  valitu- 
dinem  saepe  reddit  infirmam,  vix  unquam 

DE  INEANT UM  DIARRHOEA. 


renovandam,  et  sub  formis  ejus  gravioribus 
vitae  finem  haud  raro  imponit.  y 

Sequentia  mihi  est  propositum  proferre 
partim  ex  propria  experientia, ^partim  ex  ex¬ 
perientia  scriptisque  aliorum,  et  praesertim 
ex  praelectionibus  Doctoris  Hamilton, 
viri  et  arte  et  facundia  insignis. 

Alvi  fluxus  infantes  omni  aetate  vexat,  in¬ 
terdum  salutaris,  saepius  est  perniciosus. 
Ineunte  aetate  maturissime  accidere  potest, 
secundo  etiam  vel  tertio  die  post  partum, 
quo 'tempore  a  matre  non  adhuc  lacte  fruen- 
te  et  a  cibis  minus  idoneis  infante  datis  ple¬ 
rumque  oritur.  Materno  lacte,  alimento  a 
natura  parato,  adepto,  organa  concoquentia 
in  sanitatem  redeunt. 

Hac  brevioris  aevi  morbi  specie  absoluta, 
observare  est,  Diarrhoeam  quavis  tenellae 
aetatis  parte  posteriore  evenire  posse ;  sed, 
quod  postea  notabitur,  quum  errores  ad  diae¬ 
tam  praecipuum  morbi  hujus  fontem  consti¬ 
tuant,  inde  fit,  ut  quo  magis  alicuivis  aetati 
hujusmodi  errores  attineant,  eo  frequentior 
.  fit  hic  morbus.  Itaque  post  Infantem  a  mam¬ 
ma  disjunctum  maxima  ejusdem  consuetudo. 


DE  INFANTUM  DIARRHOEA. 


3 


■  Diarrhoea  subito  in  conspectum  inter¬ 
dum  venit,  saepius  autem  antecedunt  quae 
cibum  male  concoqui  ostendunt,  inquietudo 
scibcet,  ructus  acidi,  vomitusque,  facies  nunc 
rubra  nunc  pallida,  necnon  respiratio  difficilis, 
cui  accidunt  tussicula  sicca  atque  stertor. 
Memoratum  est  ab  Harris,  pustulam  ru¬ 
bram  unam  alteram  cuticula  exurgere  in  su¬ 
periore  aliqua  corporis  parte,  nunc  scilicet  in 
gena  utravis,  mine  in  facie  aut  colli  regione, 

“  quod  certissimum  acidi  redundantis  sig- 
num  esse  ”  ait. 

Rarum  est  quod  haec  symptomata  diu 
protrahantur  ante  quam  tenellus  torminis 
instantissimis  excruciatur,  evacuationibus  va-  ^ 
riam  simul  speciem  exhibentibus.  Dejec¬ 
tionis  primum  plerumque  virides,  acidae  mu- 
cosaeque  varias  postea  mutationes  subeunt 
secundum  singulas  morbi  causas  vel  ^gra¬ 
dus. 

IVIorbo  ingravescente,  febris  nunc  lenis, 
nunc  ardescens’ existit;  dolor  torminum  quo¬ 
que  gravior  fit ;  alvus  saepius  evacuatur  eva- 
cuataque  adeo  acria  fiunt,  ut  viae  per  quas 

DE  INFANTUM  DIARRHOEA. 


transeunt,  exulcerant  ur  et  dolorem  vehe- 
mentissimum  excitant. 

Si  hoc  tempore  astringentibus  et  narcoti¬ 
cis  exhibitis  morbus  imperite  tractetur,  inde 
febris  multum  augetur,  atque  convulsiones, 
quae,  profecto,  omni  morbi  gradu  non  sine 
magno  periculo  contingunt,  frequentiores  et 
periculosiores  redduntur. 

Praeterea  tenello  aegrotanti  magis  magis¬ 
que  impallescit  et  marcescit  vultus  miser- 
amque  anxietatem  exprimit.  Oculi  concavi 
pellucida  membrana  teguntur. 

Tormina  et  dejectiones  gravescunt  et  cre- 
bescunt.  Appetitus  plerumque  male  se  ha¬ 
bet,  cibusque,  quum  recipiatur,  vel  statim 
vel  brevi  rejicitur,  etvires  corporis  citius  tar- 
diusve  solvuntur. 

Abdomen  interdum  intumescit  caeteris 
corporis  partibus  imminutis,  cutisque  adeo 
flaccida  fit,  ut  circumdare  artus  queat. 

Extrema  denique  intumescunt,  respiratio 
fit  crebrior  et  laboriosior  donec  tandem  pu¬ 
erulus  morti  succumbat. 

DE  MORBI  CAUSIS. 


Ut  necesse  erit  'de  his  magis  specialiter 
dicere,  quum  de  morbi  singulis  varietati¬ 
bus  tractabo,  videtur  vix  aliquod  in  hoc  lo¬ 
co  praeter  simplicem' earum  enumerationem 
esse  edendum. 

Ex  causis  excitantibus  manifestissimis, 
prima  est  alimentum  haud ‘idoneum,  sive 
arte  male  paratum,  sive  per  nutricem  de¬ 
pravatum  ;  cui  adjungere  liceat,  uti  vi  haud 
asperanda  in  hac  re  pollentes,  dentitionem 
atque  frigus  nimium. 

Quod  ad  causas  praedisponentes  attinet, 
satis  erit  hic  adnotare  maxime  inter  infan¬ 
tulos  corporis  imbecilli  diarrhoeam  grassari. 

DE  INFANTUM  DIARHOEA. 


DE  DIAGNOSI. 


Morbi  quibus  ^Diarrhoea  confundi  po¬ 
test,  sunt  Dysenteria,  Cholera,  et  Ente¬ 
ritis  Erythematica.  '  ^  ^ 

Dysenteriam  sequentibus  rebus  a  Diar¬ 
rhoea  distinguas.  Illa  saepe  contagiosa  est ; 
febris  ab  initio  adest  ;  tormina  ad  unum 
aliquod  punctum  gravia  sunt;  dejectiones 
quoque,  qiiae  parcae  sunt,  et  ex  scy- 
bilis  maxime  compositae,  saepius  urgent, 
et  gravissimi  tenesmi  iis  comitantur. 

Cholera  ab  Diarrhoea  distingui  potest, 
materia  biliosa  supra^  infraque  erumpente, 
necnon  spasmis  suras  adgressis,  quae  symp¬ 
tomata  in  Diarrhoea  non  obtinent. 

Enteritis  Erythematica  ab  ^Diarrhoea  dis¬ 
cernitur  febre  ab  initio  comitante,  dolore 
profundiore  statariaque  et  dejectorum  foe- 


tore  cadaveroso.  Contra,  Diarrhoea  neque 
contagiosa  est  nec  ei  febris  ad  initium  adest. 
Denique  dolores  vagi  sunt  et  magis  inter¬ 
mittentes. 

DE  PROGNOSI. 

Hanc  cautissime  colligere  oportebit.  Si 
morbus  non  diu  productus  est,  viresque 
corporis  non  multum  minuuntur  :  si  causa 
excitans  facile  ^poxeri  potest ;  denique,  si 
dejectiones  fiunt  naturales,  motusque  intes¬ 
tinorum  tardiores,  tunc  exitum  faustum 

^  I  'i 

praedicere  licebit. 

Contra,  si  morbus  diutissime  protractus 
est,  et  nihil  vel  parum  cibi  sumitur,  vel 
sumptus  promptissime  rejicitur ;  si  vires  et 
materies  corporis  celeriter  et  in  universum 


labescunt,  si  causae  excitantes  facile  auferri 
nequeant ;  si  motu  vehementi  intestinorum 
coercito,  dejecta  naribus  et  "oculis  sese  in¬ 
grata  habent,  praesertim  ubi  motus  convul- 
sivi  sequuntur,  vel  febris ;  denique,  si  signa 
superveniunt  alia  corporis  organa  vitiari  in¬ 
dicantia,  tum  magnum  est  discrimen  et 
prognosis  infaustissima  dicenda  est. 

DE  CURATIONE  GENERALE 

Generalem  mali  tractationem  quaeren¬ 
ti  duo  praecipua  consilia  occurrunt  :  pri¬ 
mum,  videlicet,  causas  sive  praedisponentes, 
sive  excitantes  amovendi.  Secundum,  sig¬ 
na  periculosa  et  urgentia  vel  praecavendi, 
vel  temperandi  vel  auferendi. 

Primo  consilio  accommodata  sunt  ape¬ 
rientia  leniora  ad  acria  stercora  subducenda, 
absorbentia  ad  male  secreta  corrigenda  ;  de¬ 
nique  alia  quaedam,  veluti  incisio  gingiva¬ 
rum  ad  irritationis  fontes  remotiores  aufe¬ 
rendum. 

Ad  secundum  consilium  pertinent  Ene- 
mata  ex  Amylo  et  Tinctura  Opii  parata ; 
linimenta  anodyna,  necnon  fotus  calidi  ven¬ 
tri  et  spinae  dorsali  adhibiti,  adjunctis  me¬ 
dicamentis  cibisque  demulcentibus  per  os 
sumptis  ad  nimium  intestinorum  motum  et 

dolorem  vehementem  reprimendum,  necnon 
cardiaca  medicamenta  atque  alimenta  ido¬ 
nea  cum  per  os,  tum  per  anum  suppediten¬ 
tur,  ad  vires  vitales  subveniendum.  His  ad- 
nectere  decet  omnia  quae  sint  utilia  ad 
mala  supervenientia,  imprimis  Hydroceplia- 
lum,  vel  praecavenda  vel  sananda,  veluti 
capillos  abrasos,  vesicatoria,  lotiones  refri¬ 
gerantes,  denique  sanguinis  et  generalem  et 
topicam  detractionem. 


* 

DE  DIARRHOEAE  VARIETATIBUS,  DE 
EARUM  CAUSIS,  ET  DE  CONSILIIS 
MEDENDI  AD  SINGULAS  ACCOMMO- 
DATIS  SIMIS, 

Mihi  satis  est  persuasum  maximam  dif¬ 
ficultatem  huic  operis  mihi  parti  inhaerere, 
nec  eam  indignam  quidem  esse,  quae  cum 
multo  majore  facultate  atque  experientia 
quam  mihi  ipsi  contingit,  tractaretur.  Hu¬ 
jus  tamen  necessitas  omni  medicinam  con¬ 
tra  morbum,  de  quo  agitur,  facienti  adeo 

magna  est,  ut  nullo  modo  eam  praetermit¬ 
tere  possim. 

Verum  antequam  dicere  instituo  de  mor¬ 
bosa,  primum  de  sana  alvi  ductione  dicere 
operae  pretium  erit. 

Dejectis  aetatula  prima  est  color  aureus 
paulo  proclivis  in  fuscum,  et  quoad  crassi¬ 
tudinem  artolagani  similia  sunt.  ^ 

Interdum  fragmina  materiei  coagulatae 
fluctuantia  observantur.  Foetor  iis  non  est, 
et  numerantur  vel  duo  vel  quatuor  vel  de¬ 
nique  quinque  interstitio  viginti  et  quatuor 
horarum.  Quamvis  tamen  eum  numerum 
transgrediantur,  modo  tormina  non  vexant, 
et  dejectiones  foetore  et  mala  specie  carent, 
et  infans  aliter  se  bene  habet ;  alvi  fluxus 
pro  morboso  non  est  habendus. 

Varietatis,  quae  aliae  alio  modo  ab  eva¬ 
cuatione  naturali  jam  descripta  differre  re- 
periiintur,  sunt  septem.  Has  igitur  singula- 
tim  recensere  nunc  est  mihi  propositum. 

Varietas  prima, — Ex  dejectis  liquidis  mu- 
cosisque  viridem  colorem  et  odorem  aci- 
dum  habentibus  dignoscitur,  quae  quidem 

res  omni  tempore  incidentes  a  vitio  aliquo 
organorum  concoctioni  inservientium  fere 
semper  pendent,  et  ex  omnibus  eadem  lae¬ 
dentibus  originem  ducunt,  quorum  praeci¬ 
puus  est  cibus  haud  idoneus  vel  nimia  quan¬ 
titate  sumptus. 

Hujusmodi  exemplum  videre  est  in  malo 
jam  antea  descripto  infantes  secundo  vel 
tertio  die  post  partum  aggrediente,  meconio 
expulso.  In  hoc  loco  dignissimum  est  nota¬ 
tu  hunc  morbum  esse  eorum  infantium  pro¬ 
prium,  quibus  cibus  praesertim  si  crassus 
esset,  ut  panis  aqua  paratus;  statim  a  partu 
datus  est ;  necnon  celeriter  auferri,  ut  pri¬ 
mum  alimentum  naturale,  ex  matris  scilicet 
lacte,  acquisitum  fuerit. 

Si  autem  consuetudo  mala,  non  abrum¬ 
penda  est,  in  animo  tenere  oportet,  quo  te¬ 
nuior  leviorque  cibus,  eo  minus  huic  morbo 
obnoxios  esse  infantes  ;  idemque  vix  ac 
ne  vix  quidem  videri  ubi  is  omnino  est  de¬ 
negatus  donec  mater  lac  adeptus  sit.  Hanc 
igitur  varietatem  in  causas  jam  dictas  reji¬ 
ciendo  errare  non  possumus. 

Omnium  speci  erum  est  simplicissima,  et 
interdum  in  longum  tempus  progrediatur 
sine  incommodo  saepius  autem  diu  protrac¬ 
ta  corpus  debile  reddit,  et  principiis  obstruc¬ 
tarum  Mesenteriae  glandularum  morborum¬ 
que  aliorum  originem  praebet. 

Praeterea  haec  varietas  in  alias,  easque 
periculosiores  semper  potest  converti. 

Ab  illo  ventriculi  statu,  in  quo  acida  pol¬ 
lent  potissimum  accidere  videtur. 

Ventriculus  ad  cibos  rite  concoquendos 
non  valet,  fermentationem,  quae  plus  mi- 
nusve  semper  occurit,  non  reprimit,  ut  de¬ 
bet  ;  unde  acidum  superabundans  fit,  fellis 
vi  alkalescente  subacta,  processus  concoc¬ 
tionis  ulterius  interrumpitur  et  malum  au¬ 
getur.  Ex  actione  acidi  fel  vitiantis  fit  ille 
viridis  color,  atque  acrimonia  fiuidorum  ex 
glandulis  intestinorum  secretio  muci  adau¬ 
getur,  unde  species  dejectorum  mucosa. 

Curatio  hujus  varietatis  potius  a  diaeta 
quam  a  medicamentis  pendet. 

Ejusdem  generis  est  ea  species  quam  dixi¬ 
mus  tam  saepe  accidere  in  diebus  a  partu 

primis,  quae  causam  auferendo  medetur, 
aegro  tenello  nutrici  admoto.  Credo,  ut 
supra  dictum  fuit,  rebus  solitum  cursum  ser¬ 
vantibus,  ne  ullo  quidem  cibo  opus  esse  in¬ 
fantibus,  donec  femina  lacte  repleatur. 

Attamen  exempla  sunt,  quibus  hoc  prae¬ 
scriptum  observari  non  potest,  lac  enim  vel 
nimis  proferri,  vel  omnino  deesse  potest,  vel 
denique  qualitatibus  inaptis  improbisque 
praeditum  existet. 

Est  igitur  admodum  utile  scire  quod  sit 
aptissimum  cibi  genus  infantibus  sic  se  ha¬ 
bentibus. 

Sine  dubio,  quandocunque  acquiri  possit, 
mamma  adolescentulae.  optima  sanitate  fru^^ 
entis  omnino  praestat,  sed  hac  deficiente  tum 
cibus  lenissimus  quaerendus  est ;  isque  quo 
magis  ad  naturam  lactis  humani  appropin¬ 
quet,  eo  secundior  fit. 

Vulgare  et  haud  parvum  vitium  cibi  in¬ 
fantibus  parati  est  nimia  crassitudo  vel  ten¬ 
acitas. 

Lac  asini  humano  proximum  est,' sed  hoc 
quoque  nimis  crassum  nisi  aqua  tempere- 

tur.  Constat  autem  lac  asininum  parte 
aequali  dilutum,  vel,  quod  multo  saepius  ad¬ 
hibetur,  lac  vaccarum  coctum,  spuma  amo¬ 
ta,  et  duplici  aqua  admista,  vel  tenuem  hor¬ 
dei  decoctionem  admodum  accurate  cola¬ 
tam,  cuique  aliquantum  sacchari  adjectum 
fuerit,  fere  esse  pabulum  aptatissimum  quae 
infantibus  ad  tres  usque  a  partu  menses  de¬ 
tur. 

Cibo  autem  sic  electo,  vel  mutato,  si  ma¬ 
lum  adhuc  manere  videatur,  tunc  remedia, 
rheum,  scilicet,  cum  magnesia,  vel  cum 
calcis  carbonate ;  aliquando  quoque,  liquo¬ 
ris  potassae  carbonatis,  vel  liquoris  ammoniae 
aromatici  aliquot  guttas  cuivis  vehiculo 
idoneo  adjectas  exhibere  oportebit. 

Hydrargyri  submurias,  ut  mihi  videtur, 
est  huic  varietati  inaptatus,  vel  saltem  vix 
necessarius.  Hoc  medicamentum  praeser¬ 
tim  est  utile  ubi  secretiones  male  se  habent, 
rem,  quam  faecibus  diligenter  inspectis  sem- 
per  decerni  credam.  Sententia  mea  de  hy¬ 
drargyri  submuriatis  inutilitate  in  hac  Va¬ 
rietate  curanda,  constante  fortuna,  quae  mi- 

hi  fuit  eandem  rheo,  absorbentibus  et  aro¬ 
maticis  curanti,  maxime  nititur. 

Hic  autem  memorare  aequum  est,  diaeta 
recte  ordinata,  me  hydrargyri  submuriate 
solo  hunc  morbum  sanavisse ;  de  hac  re 
tamen  suggerere  velim,  hydrargyri  sub- 
muriatem  nequaquam  ei  inservire,  nisi  ut 
medicamentum  purgans,  ventrem  nimirum 
ab  acribus  liberando  ;  sanatione  apta  diaeta 
effecta. 

Praeterea,  remedia  quae  ante  memorata 

sunt,  commendem,  non  modo  quia  insipien- 

« 

tis  est  metallicum  potentissimum  seligere, 
quum  remedia  lenia  simpliciaque  aeque  va¬ 
leant  ;  sed  etiam  quia  haec  alios  effectus  ex¬ 
hibent,  et  morbi  causam  ipsam,  nempe  sta¬ 
tum  atonicum  ventriculi  amovere  solent. 
Nihilominus,  si  morbus  sit  diuturnus  et  per¬ 
tinax,  hydrargyri  submuriatem  exhibere 
liceat. 

Praeter  medicamenta  jam  dicta,  alia  sunt, 
quae  extrinsecus  adhibenda  sunt, scilicet,  tinc¬ 
tura  saponis  cum  opio,  abdomini  cursuique 
spinae  dorsalis  leni  frictione  apposita.  Pro- 

dest,  quoque,  abdomen  fovere  vel  aqua  cali¬ 
da,  vel  decoctione  anthemidis  nobilis  et 
capitum  papaverum,  vel  balneo  tepido  uti. 

Postremo,  aegrotanti  dejectionibus  fre--^ 
quentissimis  vexato  quam  potissimum  pro¬ 
derit  enemata  ex  decocto  amyli,  cui  aliquot 
guttae  tincturae  opii  adjungantur,  confec¬ 
ta, — exempli  gratia, — ad  infantem  sex  men¬ 
ses  natum  sex  guttae  tincturae  opii  duabus 
unciis  decoctionis  adjiciantur. 

Si  haec  diarrhoeae  varietas  tardius  produce¬ 
tur,  diaeta  attentionem  semper  merens  maxi¬ 
mam  nunc  meretur.  Vice  cibi  dicti,  juscula, 
vel  cibos  ex  carnibus,  scilicet,  bovina,  vituli¬ 
na,  vel  puUina  paratos  administrare  proderit. 

Varietas  secunda, — Quae  digna  notatur  mi- ^ 
hi  videtur, faecibus  liquidissimis  consistit,  vi¬ 
ridi  colore,  foliis  theae  maceratis  in  aqua 
foeda  natantibus  haud  absimilibus. 

Causa  ejus  in  lacte  matricis  pravata  saepe 
petenda.  Notissimum  est  illam  secretionem 
a  variis  causis,  iisque  imprimis  animum  val¬ 
de  afficientibus,  quarum  nullae  irae  paroxys- 

mis  sunt  insigniores,  plurimis  mutationibus 
esse  obnoxiam.  Diaetae  errores  inter  has 
causas  haberi  debent ;  quibus  quoque  opor¬ 
tet  ad-jungere  morem,  nequaquam  minime 
laedentem,  liquores  fortes  bibendi.^ 

Porro,  fluxus  menstruus  ad  tempestatem 
lactandi  accidens  causam  alteram  praebet. 

Est  autem  res  multa  attentione  digna.  Di¬ 
arrhoeam  pariter  ac  alios  morbos,  qui  ex  hac 
causa  proveniunt,  quosdam  dies  ante  flux¬ 
um  obtinere,  fluxuque  constituto  et  progre- 
diente  decedere. 

i 

Haec  varietas  longa  est  et  .periculosa,  pa¬ 
roxysmis  convulsionis  insigniter  obnoxia. 

Verisimile  est  colorem  faecium  hujus  va¬ 
rietatis  proprium  a  morbosa  hepatis  functio¬ 
ne  pendere,  ex  qua  bilis  tum  vitiosa  tum 
justo  abundantior  secernitur. 

Irritatio  ex  hoc  fonte,  aeque  ac  acrimonia 
ingestorum  parum  concoctorum,  tenuiorem 
et  copiosiorem  reddit  fluxum  ex  glandulis 
mucosis,  vasisque  exhalantibus.  Hinc  de¬ 
jectorum  liquiditas. 

In  hujus  varietatis  curatione,  vomitum  ex 

c 

ipecacuaiiha  exhibendo  incipere  oportet ; 
dein  administrare  dosin  rhei  et  magnesiae. 
Si  autem  post  aliquot  dies  eadem  est  natura 
faecium,  catharticum  potentiorem  aetati  ac¬ 
commodatum  exhibere,  uti  dosin  pulveris 
scammoniae  compositi,  vel  jalapae  cum  sub- 
muriate  hydrargyri ;  necnon  intestina  ab 
nimia  mobilitate,  enemate  ex  amylo  et  opio 
confecto  defendere,  oportet. 

Sunt  tamen,  quibus  optabilius  videatur 
parvas  doses  hydrargyri,  scilicet,  ad  infantem 
sex  menses  natum  granum  dimidium  sub- 
muriatis  Hydrargyri  cum  pulvere  Ipecacu- 
anhae  et  opii  nocte,  vel  nocte  maneque  ex¬ 
hibere. 

Hic  etiam  diaeta  attentione  maxima  dig¬ 
na  est.  Si  morbus  a  qualitate  lactis  oriri 
videtur.  Infans  ab  eodem  per  aliquot  dies 
abstineat,  et  diaeta  lactis  asini,  &:c.  ut  ante 
dixi,  usurpetur,  vel  morbo  saepissime  rever¬ 
tente,  Infans  tandem  lacte  nutricis  omnino 
careat. 

Tertiam  varietatem  dignoscas  ex  mucosis 
dejectionibus,  massulis  faecium  passim  dis- 

tinctis.  Tanta  faecibus  acrimonia  inest, 
quanta,  iis  exeuntibus,  anum  exulceret  do¬ 
loremque  maxime  acerbum  excitet. 

Inter  causas  manifestissimas  sunt,  frigus 
diu  applicatum,  atque  dentitionis  processus, 
inde  glandulae  intestinorum  orisque  in  ac¬ 
tionem  acutam  et  vitiatam  ciuntur. 

In  hoc  morbo  medendo  causa  probe  me¬ 
ditanda  est.  Si  a  dentitione  oriatur,  gin¬ 
givae  sunt  incidendae.  Si  a  frigore,  balneo 
tepido  et  usu  vestitus  solito  calidioris,  im¬ 
primis  indusii  lanati,  sanguis  ad  superficiem 
eliciendus  est. 

Calcis  carbonate,  Catechu,  rheo,  et  om¬ 
nibus  quidem  astringentibus  abstinendum, 
ne  alvus  constringatur ;  neque  contra  mo¬ 
tum  alvi  purgantibus  augere  proderit. 

In  hac  diarrhoeae  varietate  trac  tanda 
praecipuum  ob  oculos  consilium  est  tenen¬ 
dum,  intestina  ab  acrimonia  muci  depravati 
conservanda.  Huic  proposito  acaciae  mucil- 
ago  cum  lacte  potabilis,  et  si  opus  sit,  oleum 
ricini,  inserviunt;  vehementi  dolore  atque 
motu  intestinorum  nimio  frictionis  opiatae, 

vel  fotus  calidi  atque  balneo  tepidi  usu  si¬ 
mul  moderatis  vel  remotis.  Medici  non¬ 
nulli,  iique  maximae  celebritatis  non  desunt, 
qui  in  hac  varietate  hydrargyri  submuria- 
tis  usum  interdicant ;  hujus  vero  remedii 
prohibitionem  agnoscere  meae  experientiae 
non  concordat,  praesertim  si  a  processu  den¬ 
titionis  malum  oriri  videtur.  Hic  quoque 
haud  parum  confirmor  a  viro  excellente,  A- 
mico  meo,  Doctore  Patrik  Gillespie  apud 
Greenock,  qui  id  remedium  diu  et  feliciter 
probavit.  In  dosibus  grani  dimidii,  granis 
ahquantis  calcis  carbonatis  conjunctis,  omni 
nocte  vel  nocte  maneque  hoc  remedium  ex¬ 
hibere  solet. 

r 

Porro,  dolorem  alvi  sese  dejicientis  into¬ 
lerabilem  mitigare  maxime  oportebit.  Hoc 
feliciter  efficietur  candela  sebacea  in  aquam 
calidam  immersa,  dein  statim  ante  singulas 
sedes,  per  anum  ad  coli  usque  flexum  sig¬ 
moideum  per  duo  vel  tria  momenta  illata. 

Varietati  quarta — a  faecibus  aquosis,  subni¬ 
grum  colorem  et  faetorem  insigniter  ingra¬ 
tum  habentibus  dignoscitur.  Gravissimis  alvi 

doloribus  aeque  ac  insigni  ac  subita  corporis 
virium  defectione  comitatur. 

Species  inveterata  illius  jam  dictae,  quip¬ 
pe  in  quam  aliquando  transeat,  existimatur. 

Ejus  causae  quoque  similes  sunt,  quibus 
tamen  usus  cibi  haud  idonei  adjungendus 
est.  Hic  intestinorum  glandulas,  vasaque 
lactealia  laedendo  maxime  pollere  videtur.  , 

In  hac  varietate  curanda,  causa  excitante 
bene  contemplata,  primum,  si  opus  sit,  gin¬ 
givas  incidere  oportebit.  Dein  vomitum 
ex  ipecacuanha  exhibere,  et  post  ejus  opera¬ 
tionem  dosibus  olei  ricini  alVum  ducere. 
Necnon,  quovis  anodyno  abdomen  et  spinam 
dorsalem  bene  affricare  ;  denique  easdem 
partes  fascia  lanea  leniter  circumdare  prode¬ 
rit. 

His  probe  tentatis,  si  malum  adhuc  ma¬ 
neat,  hydrargyri  submuriatem  dosibus  par¬ 
vis,  ut  antea  dixi,  mos  est  donare,  vel,  quod 
nunnullis  optatissimum  videtur,  hic  statim 
post  vomitionem  exhibeatur,  enemata  amyli 
et  tinctura  opii,  quandocunque  sit  necessa¬ 
rium,  usurpata. 

Hoc  est  genus,  quod  Watery  Gripes*’ 
Doctor  Underwood  nominavit,  quodque 
medicamentis  antimonialibus  olim  sed  re¬ 
centius  hydrargyri  submuriate  et  enematis 
amyli  et  tincturae  opii  Doctor  Armstrong 
tractavit.  In  omni  curandi  modo  semper 
curam  cibi  diligentissimum  habere  oporte¬ 
bit,  qua  omissa*  aliis  frustra  operam  impen¬ 
demus. 

Si  Infans  ipsa  matre  alatur,  quod  de  di¬ 
aeta  jam  antea  dictum  est,  hic  pariter  atti¬ 
nebit.  Si  a  mammis  jam  amotus  fuerit,  ma-  . 
lo  praegrediente,  diaeta  iterum  iterum  que, 
quaecunque  sit,  mutanda. 

In  sequentibus  optima  complexus  sum 
« 

alimenta,  ex  quibus,  uti  sit  opus,  aliquas  eli¬ 
gi  possunt :  Lac  asini,  vel  vaccae  probe  di¬ 
lutum  ;  juscula  ex  carnibus  vel  vitulina  vel 
bovina  parata  ;  gelatina  pedum  vitulinorum, 
cui  etiam  pauxillum  vini  vel  tandem  alko- 
holis  adjungi  potest.  Denique  radix  indi- 
cus,  arrow-root”  nominatus,  atque  farina 
igne  parata,  qualis  a  Doctore  Underwood 
commendata  est. 

Simantem  Infans  a  mammis  jam  amotus 
est ;  morbo  non  decedente,  nihil  magis  pro¬ 
derit  quam  ad  mammas  denuo  admovere. 
Cujus  modi  exempla  etiam  mihi  metipsi 
non  defuerunt;  ubi  post  omnia  caetera  frus¬ 
tra  tentata  hoc  aegrum  sepulcro  abripuit. 

I?i  varietate  quinta^ — faeces  sunt  coloris 
subalbidi^  calcis  carbonati,  faecibus  naturali¬ 
bus  admistis,  non  absimiles.  Habent  quoque 
aliquantum  muci,  et  interdum  parva  fili- 
menta  sanguinis,  denique  foetorem  insignem. 

Ventriculis  fit  admodum  sensibilis.  Cor^ 
pus  insigniter  decedit  et  marcescit,  Super- 
fices  quoque  calescit  et  arescit. 

Systema  lymphaticum  cum  hac  varietate 
alte  connecti  videtur.  Inde  glandulae  nunc 
inguinis  nunc  mesenteriae  se  male  habent. 
Saepissime  quoque  res  ita  sunt  ut  vix  ac  ne 
vix  quidem  potest  decerni  an  hic  lymphati¬ 
corum  allectus  sit  mali  causa  vel  effectus. 
Huic  est  videre  quantum  prudentiae  est  ne¬ 
cessarium,  ne  de  morbi  cura  ac  fine  falso 
praedicetur. 

Hujus  autem  varietatis  causa  proxima 
parum  intelligitur.  Neque  de  bilis  in  faeci¬ 
bus  defectu  inter  medicos  convenit.  Alii 
credunt,  nimirum  Dr  Cheyne,  bilem  in  he¬ 
patis  ductu  obstructum,  alii  biles  secretionem 
omnino  deesse.  Liceat  mihi  confiteri  hanc  opi¬ 
nionem  mihi  verisimilem  videri,  maxime  quia 
bilis  corporis  superficie  nunquam  apparet. 

In  hac  varietate  curanda  duo  consilia 
ob  oculos  maxime  tenenda  sunt ;  scilicet, 
primum  motus  intestinorum  nimios  tem¬ 
perandi;  secundum  sanam  visceris  chylo- 
poietici  conditionem  restituendi.  Ad  illud 
perficiendum,  nihil  melius  est  quam  usus 
linimentorum  et  fomentorum  anodynorum 
abdomini  et  spinae  dorsali  libere  apposito¬ 
rum,  simul  cum  enemata  amyli  et  tincturae 
opii,  dum  hoc  medicamentis  alternativis 
diaetaque  aptissima  tentandum  est.  Hy- 
drargyri  submurias  solus  ad  hanc  varietatem 
sanandam  non  satis  valet.  Ei  alia  medica¬ 
menta,  veluti  ipecuacanham,  calcis  carbona- 
tem,  ac  interdum  rheum  adjungere  necessa¬ 
rium  est. 

Diaeta  nutriens  levisque  sit  oportet. 

Vurietas  sexta. — a  faecibus  coloris  subalbi- 

■  T  ^ 

di,  materia  purulenta  commixtis,  vel  muco 
.coloris  subviridis  satis  facile  ’  cognoscenda 
est. 

Hoc  genus  saepe  periculosum  et  vix  non 

lethale  est. 

) 

Diarrhoea  diutissime  protracta  hujus  va¬ 
rietatis  causa  frequentissima  esse  videtur. 

Nonnulli  materiem  purulentam  in  remo¬ 
tis  partibus  corporis  absorberi  atque  in  in¬ 
testinis  deponi  credunt ;  sed  haec  causa,  si 
exstet,  rarissima  est. 

Verisimile  est  materiam,  quae  puri  adeo 
similis  videtur,  id  revera  non  semper  esse, 
quippe  quae  soluni  quasdam  mutationes 
subire  putetur,  quibus  puri  quam  maximo 
appropinquetur.  Porro,  hujus  generis  sana¬ 
tionis  exempla  sunt  post  hanc  materiam 
ita  libere  evacuatam,  ut  vix  credibile  esset, 
si  ea  pus  verum  fuisset,  atque  ex  intestino¬ 
rum  membranae  mucosae  ulcerationibus 
fluxisset. 

Hujus  varietatis  dolorem  gravem  miti¬ 
gare  et  motus  intestinorum  nimios  coercere 

potibus  mucilaginosis  et  diluentibus  atque 
linimentis  anodynis  oportet. 

Postremo,  ad  gravissimum  dolorem,  faeci¬ 
bus  exeuntibus,  sublevandum,  candela  se¬ 
bacea  ut  ante  dictum  usurpanda. 

Varietas  septima^— et  ultima  est,  qua  cibus 
primas  vias  transit,  nihil  aut  parum  mu¬ 
tatus.  Hoc  ex  causis  duabus  perquam  dis¬ 
similibus  evenire  potest.  Sunt  itaque  va¬ 
rietatis  hujus  species  duae  :  prima  et  mitis¬ 
sima  quae  frigore  et  humiditate  genera¬ 
tur  ;  altera  quae  morbis  acutis  saepe  su¬ 
pervenit. 

In  specie  prima,  vomitum  pulvere  ipeca- 
cuanhae  ciere,  exinde  doses  vel  rhei  et 
magnesiae,  vel  hydrargyri  submuriatis,  vel 
ipecacuanhae  et  opii  parvas  exhibere  opor¬ 
tet. 

In  secunda  specie,  alvi  motum  nimium 
modo  antea  praescripto  coercere  oportet; 
dum  sanatio  morbi  a  quo  pendet,  assidue  est 
tentanda. 


FINIS. 


